CELEX: 62010FN0065
Language: el
Date: 2010-08-06 00:00:00
Title: Υπόθεση F-65/10: Προσφυγή της 6ης Αυγούστου 2010 — Mata Blanco κατά Επιτροπής

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/73
            
         
      Προσφυγή της 6ης Αυγούστου 2010 — Mata Blanco κατά Επιτροπής
      (Υπόθεση F-65/10)
      ()
      (2010/C 288/138)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: José Manuel Mata Blanco (Βρυξέλλες, Βέλγιο) (εκπρόσωποι: L. Levi και A. Blot, δικηγόροι)
      
         Καθής: Ευρωπαϊκή Επιτροπή
      
         Αντικείμενο και περιγραφή της διαφοράς
      
      Η ακύρωση της αποφάσεως της EPSO, περί μη εγγραφής του ονόματος του προσφεύγοντος στον εφεδρικό πίνακα επιτυχόντων στο πλαίσιο του εσωτερικού διαγωνισμού«COM/INT/OLAF/09/AD10 — Διοικητικοί υπάλληλοι ειδικευμένοι στην καταπολέμηση της απάτης», καθώς και του εφεδρικού πίνακα επιτυχόντων και όλων των βάσει αυτού ληφθεισών αποφάσεων.
      
         Αιτήματα του προσφεύγοντος
      
      Ο προσφεύγων ζητεί από το Δικαστήριο Δημόσιας Διοίκησης:
      
                  —
               
               
                  να ακυρώσει την απόφαση της EPSO της 11ης Μαΐου 2010, περί μη εγγραφής του ονόματος του προσφεύγοντος στον εφεδρικό πίνακα επιτυχόντων στο πλαίσιο του εσωτερικού διαγωνισμού«COM/INT/OLAF/09/AD10 — Διοικητικοί υπάλληλοι ειδικευμένοι στην καταπολέμηση της απάτης»,
               
            
                  —
               
               
                  να ακυρώσει τον εφεδρικό πίνακα επιτυχόντων του εσωτερικού διαγωνισμού«COM/INT/OLAF/09/AD10 — Διοικητικοί υπάλληλοι ειδικευμένοι στην καταπολέμηση της απάτης», κατά το μέτρο που δεν περιλαμβάνει το όνομα του προσφεύγοντος, καθώς και όλες τις άλλες ληφθείσες βάσει αυτού αποφάσεις,
               
            
                  —
               
               
                  να διατάξει, ως μέτρο οργανώσεως της διαδικασίας (βλ. άρθρο 55 του Κανονισμού Διαδικασίας του Δικαστηρίου Δημόσιας Διοίκησης), να υποβάλει η καθής τα κριτήρια τα οποία χρησιμοποίησε η εξεταστική επιτροπή για την προφορική δοκιμασία, τις ερωτήσεις που του υπέβαλε η εξεταστική επιτροπή του διαγωνισμού κατά την προφορική του δοκιμασία και το αντίγραφο του δελτίου εργασιών της εξεταστικής επιτροπής το οποίο αφορά την εν λόγω προφορική δοκιμασία, συνοδευόμενο από τα κριτήρια που χρησιμοποιήθηκαν κατά τη διόρθωση,
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.